stanford-oval/wikipedia huggingface dataset:
איזומלטולוז

| --- | --- |
 
 כתיב כימי:  C₁₂H₂₂O₁₁ 
 מספר CAS:  13718-94-0
 
איזומלטולוז
איזומלטולוז (באנגלית: Isomaltulose) (שם כימי: 6-0-α-D-glucopyranosyl-D-fructose) (ידוע גם בשם המסחרי פלטינוז [Palatinose]) הוא דו-סוכר המורכב מפרוקטוז וגלוקוז, בעל קשר יציב יותר מהקשר הנמצא בסוכרוז ולכן קשה יותר לפירוק אנזימטי.
איזומלטולוז מופק מסלק סוכר ובעל מתיקות טבעית. בדומה לסוכרוז, איזומלטולוז עובר פירוק מלא במערכת העיכול ומספק ערך קלורי זהה של 4 קק"ל/גרם. עקב התפרקותו האטית (פי 5 יותר לאט) הוא מעניק אנרגיה זמינה ומתמשכת ברמת מתונה המספקת את הצרכים האנרגטיים והפיזיולוגים של גוף האדם, ובשל כך דוחה תחושת רעב.
איזומלטולוז ידידותי לשיניים, הודות לעמידותו בפני פירוק אנזימטי, אינו מתפרק על ידי החיידקים המצויים בחלל הפה, ולכן אינו גורם להתפתחות עששת.
אספקת אנרגיה אופטימלית היא נושא חשוב במחקר ובפיתוח מוצרים בהקשר הבריאותי- מניעת השמנה וביצועים גופניים וקוגניטיביים.
איזומלטולוז משמש כרכיב עיקרי במזון ובמשקאות פונקציונליים בעולם במשקאות חלב, מים פונקציונלים, חטיפי אנרגיה וכדומה.
פלטינוז זכה בפרס החדשנות בתערוכת מזון בינלאומית בשנת 2007.
אואן ארתור

אואן ארתור (באנגלית: Owen Seymour Arthur;‏ 17 באוקטובר 1949 – 27 ביולי 2020) היה ראש ממשלת ברבדוס בשנים 1994–2008 ויושב ראש האופוזיציה בשנים 2010–2013.
ביוגרפיה

ארתור התחנך באוניברסיטת וסט אינדיאס והיה חבר בקמפוס של ברבדוס וג'מייקה. בהמשך למד באוניברסיטת איי הודו המערבית, בשנת 1971, קיבל תואר בהיסטוריה ובשנת 1974 קיבל ממנה תואר בכלכלה. לאחר שסיים את לימודיו הפך לעובד בסוכנות התכנון הלאומית של ג'מייקה.
ב-1981 הצטרף למשרד האוצר והתכנון של ברבדוס.
ב-1983 נבחר לסנאט וב-1984 לבית הנבחרים.
בשנת 1993 הפך ליו"ר האופוזיציה בבית הנבחרים. בתקופה זו שקל לפרוש מהחיים הפוליטיים.
ארתור היה מנהיג מפלגת הלייבור שהביאה אותו לניצחון בבחירות הכלליות שנערכו ב-1994, ב-1999 וב-2003. במערכת הבחירות בשנת 2003 הבטיח כי יעביר את ראשות המדינה מאליזבת השנייה, מלכת הממלכה המאוחדת, אל נשיא מקומי. הבטחה זו לא יצאה אל הפועל, למרות משאל עם שהיה אמור להתקיים בנושא בשנת 2005. בשנת 2008 הפסיד בבחירות וחזר לראשות האופוזיציה. אחרי הפסד נוסף בבחירות שנערכו בשנת 2013, מפלגתו הדיחה אותו מהתפקיד.
נפטר ב-27 ביולי 2020.
הערות שוליים

↑  Sandy Deane, Former Prime Minister Owen Arthur passes away, Barbados Today, ‏27 ביולי 2020 (באנגלית)
| --- | --- |
בקרת זהויות :  GND: 1056598182  ISNI: 0000 0000 3104 6942  LCCN: n86145947  NTA: 078362571  SUDOC: 231253443  VIAF: 38405366   WorldCat (עם VIAF): 38405366 
ערך זה הוא קצרמרבנושא פוליטיקאים. אתם מוזמנים לתרום לוויקיפדיה ו.
אדמה חרוכה

ערך זה עוסק בטקטיקה צבאית. אם התכוונתם לאלבום מוזיקה של נתי לוי, ראו .
"נסיגתו של נפוליאון ממוסקבה", ציור של אדולף נורת'ן, בעת פלישתו לרוסיה. הרוסים נקטו נגדו בטקטיקה של "אדמה חרוכה" וכוחותיו גוועו מרעב ומכפור
"אדמה חרוכה" היא טקטיקה צבאית של נסיגה תוך הרס כל דבר העשוי להיות שימושי לאויב. השם מתייחס לנוהג להשמדת מקורות אספקה (מזון, מים, דלק וכדומה) כדי למנוע מהאויב שימוש במשאבים אלו ובכך להקשות על המשך התקדמותו. הטקטיקה יכולה לשמש צד לוחם על אדמות אויב (אך אז הדבר אסור על פי המשפט הבינלאומי) או על אדמותיו שלו הוא.
בימי קדם

הסקיתים השתמשו בשיטת האדמה החרוכה נגד דריווש הראשון מלך פרס. כאשר הסקיתים נסוגו, הם הרסו את מאגרי המזון והרעילו את הבארות. כתוצאה מכך, חלק גדול מאנשיו מתו מרעב והתייבשות; ודריווש נאלץ להודות בתבוסתו.

הגנרל היווני קסנופון כתב באנבסיס שהארמנים שרפו את יבולם ואת מקורות המזון שלהם לפני הגעתם של שכירי החרב היוונים.

גם הרומאים נהגו להרעיל את הבארות במקומות שנאלצו לסגת מהם[דרוש מקור].
בעת החדשה

ביוני 1462 במרד של הולאכים בהנהגת ולאד המשפד נגד הכיבוש העות'מאני, המורדים הנסוגים שרפו את השדות והרעילו את הבארות בתקווה שהפולשים העות'מאנים ירעבו וייאלצו לסגת.
בזמן מלחמות נפוליאון שמשה מדיניות אדמה חרוכה בהצלחה את ספרד ואת רוסיה. בניגוד לדעה הנפוצה, בעיקר בעקבות הרומן "מלחמה ושלום" של טולסטוי, האיש שהציע להשתמש בטקטיקה זו לראשונה לא היה קוטוזוב אלא מיכאיל ברקלאי דה טולי.
בעת מלחמת העולם השנייה, אחרי פלישת גרמניה הנאצית לברית המועצות ביוני 1941 במסגרת "מבצע ברברוסה", שרף הצבא האדום את מפעלי הנפט שלו כדי למנוע מהנאצים להשתמש בנפט. לקראת סוף המלחמה הוציא אדולף היטלר את צו נרון בה פקד על כוחותיו את נוהל "אדמה חרוכה" בעת נסיגת הכוחות הנאציים במרץ 1945.
קודם החזרת חצי האי סיני למצרים בשנת 1956, הרס חיל ההנדסה של צה"ל את התשתיות בחצי האי. גדוד 601 שביצע את המשימה זכה בצל"ש יחידתי בשל כך. המבצע כונה "מבצע עמורה", רמז להשמדת סדום ועמורה לפי האמור בתנ"ך, שנותרו לבסוף 'גפרית ומלח, שרפה כל ארצה, לא תזרע ולא תצמיח ולא יעלה בה כל עשב'.
בפברואר 1991 כאשר הכוחות העיראקיים נסוגו מכווית במהלך מלחמת המפרץ, הם בזזו את בתי התושבים ואת ארמון המלוכה הכוויתי, והבעירו בארות נפט, בנוהל אדמה חרוכה. כתוצאה מכך הבארות החלו לבעור למספר ימים ואף למשך מספר שבועות, עד שהצליחו לכבותן לאחר המלחמה.
אמנת ז'נבה

האסטרטגיה של השמדת אספקת מזון של האוכלוסייה האזרחית באזור עימות נאסר על פי סעיף 54 לפרוטוקול הראשון של אמנת ז'נבה הרביעית משנת 1977. הקטע הרלוונטי האומר:
אסור לתקוף, להרוס, להסיר או להפוך אובייקטים בעלי תועלת, החיוניים להישרדותה של האוכלוסייה האזרחית, כגון מוצרי מזון, שטחים חקלאיים לייצור מוצרי מזון, יבולים, משק החי, מתקנים לאספקת מים לשתייה ועבודות השקיה, למטרה המפורשת של שלילת הקיום של האוכלוסייה האזרחית, לא משנה מהו המניע, בין אם במטרה להרעיב את האזרחים, לגרום להם לעקור ממקומם, או לכל מניע אחר.
הערות שוליים

↑  Protocol 1: Additional to the Geneva Conventions, 1977, Part IV: Civilian Population, Section 1: General Protection Against Effects of Hostilities, Chapter III: Civilian Objects, Article 54: Protection of Objects Indispensable to the Survival of the Civilian Population
| אמנות המלחמה |
| --- | --- | --- |
| אמנות המלחמה | טקטיקה • אופרטיבה צבאית • אסטרטגיה • דוקטרינה צבאית • תורת לחימה • הונאה |  |
| מושגי יסוד | לחימה • קרב • מערכה • מלחמה • מלחמה כוללת • מלחמת מנע • לוחמת חלל • לוחמה אווירית • לוחמה ימית • לוחמת תמרון • לוחמת שחיקה • לוחמה אסימטרית • מלחמה בטרור • מלחמת אזרחים • צבא |  |
| הוגים וספרים | סון דזה / אמנות המלחמה • וגטיוס / מדעי הצבא • קרל פון קלאוזביץ / על המלחמה • אלפרד פון שליפן • בזיל הנרי לידל הארט / אסטרטגיה של גישה עקיפה • מרטין ון קרפלד |  |
| טקטיקה ומערכים צבאיים | טקטיקה ומערכים צבאיים |  |
| מערכים צבאיים |  מערך ריבוע • פלנקס • טסטודו • אימפי |  |
| טקטיקה | מכה מקדימה • מלחמת בזק • מתקפת נגד • אדמה חרוכה • קרב בלימה • מצור • הסגר • תנועת מלקחיים • כיתור • איגוף • איגוף אנכי • מארב • תקיפה אווירית • הפצצה טקטית • דיכוי הגנה אווירית • הפצצה אסטרטגית • לוחמה בשטח בנוי • לוחמת מנהרות • לוחמת שריון • לוחמה הררית • לוחמה מדברית • לוחמה אמפיבית • לוחמה נגד צוללות • לוחמה ביולוגית • לוחמה כימית • לוחמת רשת ("סייבר") • לוחמה אלקטרונית • לוחמה פסיכולוגית • לוחמה משפטית • לוחמה כלכלית • לוחמה לא קונבנציונלית • הפרד ומשול • מבצעים מיוחדים • גרילה • טרור • מפת מבצע |  |
| טקטיקות של | פרשים • חי"ר • שריון • ארטילריה • לחימה אווירית • לחימה ימית |  |
| אסטרטגיה לאורך ההיסטוריה | אסטרטגיה לאורך ההיסטוריה |  |
| בעת העתיקה | הטקטיקה והאסטרטגיה היוונית • הטקטיקה והאסטרטגיה ההלניסטית • הטקטיקה והאסטרטגיה הרומית |  |
| בימי הביניים | הטקטיקה והאסטרטגיה המוסלמית • הטקטיקה והאסטרטגיה האירופאית בימי הביניים • הטקטיקה והאסטרטגיה המונגולית |  |
| בעת החדשה | הטקטיקה והאסטרטגיה האמריקאית בעת החדשה • הטקטיקה והאסטרטגיה גרמנית בעת החדשה • הטקטיקה והאסטרטגיה סובייטת בעת החדשה • הטקטיקה והאסטרטגיה האירופית בעת החדשה • הטקטיקה והאסטרטגיה במאה ה-20 |  |
אדמה פתרונות לחקלאות

| --- | --- |


מטה החברה באיירפורט סיטי
 נתונים כלליים
 סוג:  חברה פרטית
 בורסה:  הבורסה לניירות ערך בתל אביב
 מייסדים:  צבי צור   מיכה פיקרסקי
 תקופת הפעילות:  1945 (אגן)   1952 (מכתשים)   1998 (מכתשים אגן) – הווה
 חברת אם:  כמצ'יינה 
 מיקום המטה:  תל אביב-יפו 
 משרד ראשי:  איירפורט סיטי
 בעלות:  כמצ'יינה
 ענפי תעשייה:  כימיקלים
 מוצרים עיקריים:  חומרים להגנת הצומח
 הכנסות:  4.19 מיליארד דולר (2023)
 רווח תפעולי:  96.6 מיליון דולר (2023)
 רווח:  הפסד של 242 מיליון דולר (2023)
 הון עצמי:  2.24 מיליארד דולר (2023)
 סך המאזן:  6.54 מיליארד דולר (2023)
 יו"ר:  סטיבן הוקינס
 מנכ"ל:  סטיבן הוקינס
 עובדים:  כ-5,057 (2017)
  
 www.adama.com  
 
הסמליל הישן של החברה
עובדי המפעל, 1959
מתקן במפעל "אדמה", נאות חובב
אדמה פתרונות לחקלאות בע"מ, ובקיצור אדמה (שנקראה עד ינואר 2014 מכתשים אגן תעשיות בע"מ), היא חברה ישראלית לייצור חומרים להגנת הצומח, המדורגת במקום השישי בעולם בתחום זה, וכן מדורגת בין עשר החברות הגדולות בישראל מבחינת שווי שוק. החברה מייצרת בעיקר חומרים גנריים וככזאת היא הגדולה בעולם. החברה נמצאת בשליטת התאגיד הסיני כמצ'יינה לאחר שקנה את השליטה מכור תעשיות ב־2011. החברה נוצרה ב־1997 מאיחוד של שתי חברות ותיקות – מכתשים מפעלים כימיים ואגן יצרני כימיקלים. מניות החברה נסחרו בבורסה לניירות ערך בתל אביב בשנים 1998 עד 2011 וכיום (2013) רק איגרות החוב שלה נסחרות בבורסה.
שני מנכ"לים לשעבר בחברה, שלמה ינאי וארז ויגודמן, עזבו אותה על מנת לנהל את חברת טבע.
היסטוריה

ב־1944 הקימו צבי צור ומיכאל (מיכה) פיקרסקי את קואופרטיב אגן, במטרה לפתח מוצרים כימיים עבור תעשיית החקלאות המתפתחת. מאוחר יותר הצטרפו אליהם ישראל תמיר ואליהו תאומים. ב־1952 חל פיצול בין המייסדים – צבי צור עזב את אגן והתמקם בנגב, שם הקים במימון חברת ניר שיתופי של ההסתדרות את מכתשים מפעלים כימיים, יצרנית ומפיצה של קוטלי חרקים ופטריות. שנתיים מאוחר יותר התאגד קואופרטיב אגן בהובלתם של פיקרסקי, תאומים ותמיר כחברה ונקרא אגן יצרני כימיקלים. ב־1971 עבר המפעל המרכזי של אגן מאבו כביר לאזור התעשייה הצפוני של אשדוד.
מאז הקמתן, מכתשים ואגן התחרו בישראל. אולם, בשנת 1970 נכנסה כור כשותפה באגן ובעקבות זאת אוחדו מערכות הייצוא והפיתוח של המפעלים וחולק ביניהם תחומי הייצור. אגן התמקד בקוטלי עשבים ומווסתי צמחים ומכתשים בקוטלי חרקים ופטריות.
ב־1997 נשכר תאגיד הייעוץ מקינזי להכין תוכנית אסטרטגית לקבוצה והוא המליץ ששתי החברות יתמזגו, המיזוג אושר בידי בעלי המניות באפריל 1998. מניות החברה הממוזגת - "מכתשים אגן תעשיות בע"מ" החלו להיסחר בבורסה לניירות ערך בתל אביב, כמו כן גייסה 100 מיליון דולר.החברה הייתה אז החברה השביעית בגודלה בעולם בתחום האגרוכימיה, והממשיכה להתרחב באמצעות פיתוחים ורכישות ברחבי העולם.
בשנת 2006 נרכשה השליטה בכור תעשיות על ידי קבוצת אי.די.בי. אז בראשות נוחי דנקנר, והשקיעה מיד מעל חצי מיליארד שקל ברכישת מניות מכתשים-אגן במטרה להגיע להחזקה של למעלה מ-50% בחברה (בעת הרכישה כור החזיקה כ-35% ממכתשים-אגן). שלמה ינאי שהיה מנכ"ל החברה מ-2003, עזב אותה על מנת לנהל את חברת טבע, ובמקומו מונה אברהם ביגר.
עם זאת, עסקי החברה הידרדרו בשנים 2008–2009, כולל ירידה ברווחים ואיבוד נתח שוק.
ב־2009 פרצה דליקת ענק במפעל החברה בעיר אשדוד, אשר גרמה לחמישה פצועים ולסגירה זמנית של הכניסה והיציאה מהעיר.
בתחילת 2011 הוסכם כי קבוצת איי.די.בי תמכור 60% ממניות החברה ל"כמצ'יינה" הסינית, לפי שווי חברה של 2.4 מיליארד דולר. בעקבות המכירה נמחקה המניה מהמסחר בבורסה. ביולי 2016, כששווי החברה האמיר ל־5.8 מיליארד דולר, רכשה כמצ'יינה את יתרת חלקה של איי.די.בי (40%) תמורת 230 מיליון דולר ומחיקת הלוואה של 1.1 מיליארד דולר.
ב־28 בינואר 2014 שינתה החברה את שמה לאדמה פתרונות לחקלאות בע"מ . במסגרת המהלך שינתה בהדרגה גם את שמות החברות הבנות שלה ברחבי תבל לשם המבוסס על המותג "אדמה".
ביוני 2017, מוזגה חברת אדמה עם חברת האגרו־כימיה הסינית סנונדה (שגם היא בבעלות כמצ'יינה). המיזוג התבצע כך שסנונדה, אשר נסחרת בבורסות שנזן והונג קונג בשווי של 789 מיליון דולר, רכשה את הבעלות המלאה באדמה תמורת הקצאת 1.82 מיליארד מניות סנונדה. החברה הממוזגת החלה להיסחר בבורסת שנזן לפי שווי של 6 מיליארד ד' תחת השם "אדמה". מיזוג אדמה-סנונדה הזניק את מכירות החברה המשולבת בשנת 2017 לכ-3.5 מיליארד דולר.
נתונים עסקיים

(הנתונים מעודכנים ל־2017)
מכירות: 3.53 מיליארד דולר
רווח נקי: 280 מיליון דולר
96% מהכנסות החברה הן ממכירות מחוץ לישראל: 41% מכלל המכירות הן לאירופה, 23% לאמריקה הלטינית (בעיקר ברזיל), 17% לצפון אמריקה ו-15% לאסיה ואפריקה. המוצרים נמכרים בכ־120 מדינות.
החברה מעסיקה 5,057 עובדים, מתוכם 1,351 בישראל.
לחברה כ־60 חברות בת ברחבי העולם.
מוצרים

לחברה מגוון מוצרים גנריים הכולל קוטלי עשבים, קוטלי חרקים וקוטלי פטריות. החברה מנצלת את הידע והיכולות שלה בתחומי הכימיה והתעשייה כדי לפתח מוצרים נוספים כגון מעכבי צמיחה, מוצרי ארומה, תוספי מזון ועוד.
החברה מאופיינת ביכולות טכנולוגיות מתקדמות בתחום הכימיה, רישוי מוצרים רחב, בקרת איכות קפדנית, שיווק והפצה כלל עולמיים ושמירה מחמירה על תקני איכות הסביבה. השקעה מתמדת במחקר ופיתוח מאפשרת למכתשים-אגן להשיק מוצרים חדשים באופן סדיר עם פקיעת תוקפם של הפטנטים.
החברה מדורגת במקום השישי ברשימת היצרנים בעולם, מקוריים (אתיים) וגנריים, עם נתח שוק של 5%. החברה מוכרת מוצרים להגנת הצומח בכ־120 מדינות. מתקני הייצור והפורמולציה המרכזיים ממוקמים בישראל וברזיל. לקבוצה מתקני ייצור נוספים ברחבי העולם.
החברה מוכרת כ־4500 חומרים שונים להגנת הצומח, הנחלקים לשלושה סוגים:
קוטלי עשבים
קוטלי חרקים
קוטלי פטריות
בנוסף, החברה מנצלת את התמחותה בכימיה ואגרונומיה להפקת ופיתוח מוצרים המהווים שימוש משני (לאו דווקא חקלאי) של המוצרים הקיימים: לדוגמה, שילוב של קוטלי פטריות בתעשיית הצבע. כן מוכרת החברה מוצרים כימיים המהווים תוצרי לוואי של תהליכי הייצור כגון כלור, פחמן דו־חמצני, ליקופן ועוד.
בתחום פעילותה העיקרי המהווה כ־91% מכלל מכירותיה, מתבססת החברה על מוצרים גנריים. בחברה מועסקים כ־120 איש בתחום הרישוי של מוצרים אלו במדינות השונות. ההוצאה השנתית על רישוי מוצרים מגיעה לכ־3 מיליון דולר.
הערות שוליים

1 2 3 4 5  אדמה פתרונות לחקלאות בע"מ: נתונים כספיים באתר מאי"ה.
↑  אגן יצרן כימיקלים להדברת מזיקים, דבר, 13 בפברואר 1976
↑  י. שדמי, בקיעים בחומת התכנון, מעריב, 14 באוקטובר 1952
↑  בית חרושת אגן באבו כביר היה קיים כבר ב-1951. ראו: דליקה בביח"ר ורוליט, דבר, 5 באוגוסט 1951
↑  מפעל של כור לחמרי הדברה, דבר, 25 במאי 1972
↑  למעלה ממליון דולר יצוא חברת אגן כימיקלים בשנת 1970, דבר, 9 באפריל 1971
↑  אגן כימיקלים נפגע משינוי המטבעות, דבר, 11 באפריל 1973
↑  אשדוד, עיר תעשייה, דבר, 13 בפברואר 1976
↑  חברת הייעוץ מקנזי עורכת תוכנית אסטרטגית לקבוצת מכתשים אגן, באתר גלובס, 27 באוקטובר 1997
↑  המיזוג בין מכתשים ואגן אושר באסיפות הכלליות של שתי החברות, באתר גלובס, 27 באפריל 1998
↑  מכתשים-אגן - מניית מ.א. תיסחר מה-11 במאי, באתר גלובס, 6 במאי 1998
↑  מכתשים-אגן תעשיות מגייסת 100 מיליון דולר בזכויות, באתר גלובס, 11 ביוני 1998
↑  עומרי כהן, חודשיים לאחר השתלטות אי.די.בי: כור השקיעה כבר חצי מיליארד שקל במכתשים, באתר TheMarker‏, 6 בספטמבר 2006
↑  טל לוי, אברהם ביגר: עלות שכר של 30 מיליון שקל בארבע שנים: מכתשים אגן שבשליטת אי.די.בי זינקה לראש טבלת המפנקות ב-2008 כשעלות שכר חמשת הבכירים בה הסתכמה ב-32 מיליון ש'., באתר הארץ, 11 במרץ 2009
↑  יורם גביזון, 4 מנכ"לים, 2 יו"רים ו-2 בעלי הון: כך הידרדרה מכתשים מחברה מפוארת לכישלון, באתר TheMarker‏, 28 באוקטובר 2010
↑  שריפת ענק באגן כימיקלים, באתר ynet, 14 בינואר 2009
↑  ואדים סבידרסקי, עסקת מכתשים אגן נחתמה: כמצ'יינה הסינית תרכוש 60% לפי שווי של 2.4 מיליארד דולר, באתר TheMarker‏, 19 בינואר 2011
↑  הודעה לבורסה לניירות ערך בתל אביב
↑  מכתשים אגן מחליפה שם ל"אדמה פתרונות לחקלאות", באתר כלכליסט, 26 בינואר 2014
↑  עומרי כהן , ‏רווחי אדמה זינקו בשנה שעברה ב-44% ל-280 מיליון דולר, באתר גלובס, 28 במרץ 2018
| --- | --- |
בקרת זהויות :  NLI: 987007363550705171  VIAF: 2903151433033856420001   WorldCat (עם VIAF): 2903151433033856420001
אהרן מונסונגו

הרב אהרן מונסונגו (כ"ט בשבט ה'תרפ"ט, 9 בפברואר 1929 – כ"ו באב ה'תשע"ח, 7 באוגוסט 2018) היה מורה ומחנך, אב בית הדין ורבה הראשי  של מרוקו. בעשור האחרון לחייו חי בישראל.
הערות שוליים

↑  אביאל חיים חורי, אמר רבי אבא, מגזין תור הזהב של עיתון הדרך, י"ט באלול תשע"ח
↑  לדברי הרב מונסונגו, הקשר בין משפחתו לבית המלוכה, התהדק מאוד כאשר צרפת הדיחה את המלך מוחמד החמישי מכיסאו, והגלתה אותו למדגסקר. אביו, רבי ידידיה, סירב לחתום על החלטה זו, למרות שהיה בכך סיכון, וטען שהיהודים לא נדרשו מעולם לחתום על מינוי מלך. זאת, בהכירו טובה למלך שלא שיתף פעולה עם הנאצים, ולא סיפק להם את רשימות היהודים כדרישתם. כשהמלך שב למרוקו, הוא גמל לרב ידידיה על כך במנותו אותו לראב"ד (ינון יצחקי, יום ליום, גיליון החדשות עמוד 6, כ"ח באב ה'תשע"ח)
| 0 | 1 | 2 |
| --- | --- | --- |
| הקודם: הרב שמעון סויסה | רבנים ראשיים של מרוקו | הבא: הרב יוסף ישראל |
| --- | --- |
בקרת זהויות :  NLI: 987007401755605171  BnF: cb15526061s (data)  ISNI: 0000 0000 0255 6409  VIAF: 69239463   WorldCat (עם VIAF): 69239463
אורניתוכירוס

| אורניתוכירוס |
| --- | --- |
 Ornithocheirus simus
תקופה
קרטיקון, 105–100 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
קבוצה:: זאורופסידה
על־מחלקה:: בעלי ארבע רגליים
מחלקה:: זוחלים
סדרה:: פטרוזאוריה
תת־סדרה:: פטרודקטיליים
משפחה:: אורניתוכיריים
סוג:: אורניתוכירוס
שם מדעי
 Ornithocheirus ‏סיילי, 1870

אורניתוכירוס (שם מדעי: Ornithocheirus) הוא סוג זוחל קדום מעופף מסדרת הפטרוזאוריה שחי בתור הקרטיקון לפני 105 עד 100 מיליון שנה מזמננו. מאובניו נמצאו במספר אתרים ובעיקר בברזיל ובאנגליה.
בעבר סברו שיצור זה היה מגדולי הפטרוזאורים, עם מוטת כנפיים באורך של 12 מטרים ומשקל של 100 ק"ג אך בהמשך התברר שמוטת הכנפיים הגיעה לא יותר מאשר 6.5 מטר. הוא דמה במראהו לסוגי הפטרוזאורים אנהגוארה וקולובורינכוס (Coloborhynchus). לכולם היה מבנה גוף בעל עצמות חלולות, כנפי עור גדולות וראש קטן עם צוואר ארוך ו"מקור" מלא שיניים שצורתו הזכירה את מקור הכפן. יצור זה דאה על זרמי אוויר חם.
לא ברור איך הוא חי, אך ייתכן שהיה צייד, אוכל נבלות או אוכל דגים.
בתרבות

אורניתוכירוס מופיע בסדרה ללכת עם דינוזאורים, אך ייתכן שהיצור המדובר שם מבוסס על טרופאוגנטוס (Tropeognathus).
שחזור של הפטרוזאור
אווזים עורבניים

| אווזים עורבניים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: אווזאים
תת־סדרה:: תרופודה
על־משפחה:: Anseranatoidea
משפחה:: אווזים עורבניים
שם מדעי
 Anseranatidae ‏סקלטר, 1880

אווזים עורבניים (שם מדעי: Anseranatidae) היא משפחה בסדרת האווזאים הכוללת כיום מין יחיד ששרד: אווז עורבני (Anseranas semipalmata), החי באגמים ובביצות של צפון אוסטרליה וגינאה החדשה.
בעבר כללה הקבוצה עוד שלושה סוגים שהתקיימו החל מתקופת האאוקן לפני 35 מיליון שנה, ואולי אף מהפלאוקן או סוף הקרטיקון, כך שהם מראשוני עופות המים המודרניים.
בני המשפחה דומים במראם לברווזים האמיתיים אך בעלי מקור מוארך יותר עם בליטה מעוקלת בקצהו, בעלי דורבנות בולטים בקצה כנפיהם ורגליהם בעלות מבנה מעט שונה מרגלי הברווזים. הם קרובים בעיקר לאווזים הדרום אמריקאיים, הקמיקיים, המסוגלים להלך על המים. הם קרובים גם למשפחה הנכחדת Vegaviidae שבסדרה עצמאית (Vegaviiformes), בקבוצת העופות דמויי התרנגול.
מיון

Anserpica - נכחד
Anatalavis? - נכחד
Eoanseranas - נכחד
אווז עורבני (Anseranas)
אורניתוסקלידה

| אורניתוסקלידה |
| --- | --- |
 טריצרטופס הורידוס.  דרור הבית.
תקופה
טריאס-הווה, כ-231,400,000–0 שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
קבוצה:: אורניתוסקלידה
שם מדעי
 Ornithoscelida ‏תומאס הנרי האקסלי (1867) נורמן, בארון ובארט (2017)

אורניתוסקלידה (שם מדעי: Ornithoscelida) הוא ענף (קבוצה פילוגנטית) של דינוזאורים שכוללת את תת-הסדרה תרופודה ואת סדרת אורניתיסקיה (בעלי אגן דמוי עוף). ההגדרה הפילוגנטית של ענף זה היא כל צאצאציו של האב הקדמון הצעיר ביותר שכולל גם את הטריצרטופס (Triceratops horridus) וגם את דרור הבית (Passer domesticus).‏
קבוצה זו הוגדרה במקור על ידי תומאס הנרי האקסלי במאה ה-19 אך מהר מאוד בוטלה, עקב החלוקה הקלאסית. ב-2017 הוצעה הקבוצה מחדש על ידי קבוצת פלאונטולוגים במתכונת שונה.
השם אורניתוסקלידה נטבע לראשונה על ידי תומאס הנרי האקסלי ב-1867 כדי לאגד דינוזאורים מסוימים ששילבו מאפיינים של עופות וזוחלים, והיו "בין לבין". עם זאת, קבוצה זו נזנחה מהר לטובת החלוקה הקלאסית של הדינוזאורים לשתי סדרות: סדרת בעלי אגן דמוי לטאה (Saurischia) שכללה את התרופודים (תת-סדרה שכללה דינוזאורים דו-רגליים ואת כל הדינוזאורים הטורפים, בהם אלוזאורוס, ולוצירפטור, טירנוזאורוס וכן את העופות) ודמויי זאורופודים; וסדרת בעלי אגן דמוי עוף (Orinthischia) שכללה דינוזאורים צמחוניים דוגמת אורניתופודים, תיראופורים (דינוזאורים משוריינים) וצרטופסים (בעלי גולגולת עבה ולעיתים קרניים).
ב-2017 פרסמו דייוויד ב. נורמן, מתיו בארון ופול בארט מאמר ב-Nature ובו קראו תיגר על החלוקה הקלאסית. בניתוח פילוגנטי קלדיסטי שערכו הם מצאו שהתרופודים קרובים יותר לבעלי אגן דמוי עוף מאשר לדמויי זאורופודים. כמסקנה מכך הם החליטו על ארגון מחדש של העץ הפילוגנטי של הדינוזאורים: תת-הסדרה תרופודה הוצאה מסדרת בעלי אגן דמוי לטאה שכעת כללה רק את ההררזאוריים ודמויי זאורופודים. התרופודה הוכללה בענף חדש, שלו הם קראו אורניתוסקלידה, שכללה לצידם את בעלי אגן דמוי עוף. הם החיו את השם שטבע האקסלי לענף זה.
לפי הצעתם, כך נראית הקלדוגרמה - "עץ המשפחה הפילוגנטי" - החדשה של הדינוזאורים.
מאחר שהפרסום חדש ועדכני, הצעה זו טרם התקבלה כקונצנזוס מדעי בקהילה הפלאונטולוגית. מאחר שיש פער עצום במאובני דינוזאורים בעלי אגן דמוי עוף בסיסיים מתקופת סוף הטריאס, ממצאים חדשים יכולים לשנות את החלוקה המוצעת ולאשש או להפריך את קיומה של קבוצה פילוגנטית זו.
הערות שוליים

1 2 3  Baron, M.G., Norman, D.B., and Barrett, P.M. (2017). A new hypothesis of dinosaur relationships and early dinosaur evolution. Nature, 543: 501–506. doi:10.1038/nature21700
אורניתומימיים

| אורניתומימיים |
| --- | --- |
 ארכיאורניתומימוס
תקופה
קרטיקון עליון, 92–66 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
קבוצה:: קלורוזאוריה
תת־סדרה:: תרופודה
משפחה:: אורניתומימיים
שם מדעי
 Ornithomimidae ‏מארש, 1890

אורניתומימיים (שם מדעי: Ornithomimidae) היא משפחה של דינוזאורים מקבוצת הקלורוזאורים.
האורניתומימים היו דמויי יען ושכנו בלאוראסיה (היום צפון אמריקה, אסיה ואירופה). הם היו קלי תנועה בשל רגליהם האחוריות הארוכות. הגפיים הקדמיות שימשו להם לאחיזה. צווארם היה ארוך וראשם קטן. חסרו להם כל השיניים, ובמקומן היה להם מקור קרני. הם כנראה היו אומניבורים (אוכלי-כל) שניזונו מחולייתנים קטנים, פרוקי-רגליים, ביצים וצמחים.
שרידי עקבות של מין מהמשפחה, כנראה או סטרותיומימוס או של אלפרוזאורוס (Elaphrosaurus) שבעבר זוהה כאורניתומימיי, נמצאו בבית זית.
סוגים

אנסרימימוס (Anserimimus)
ארכיאורניתומימוס (Archaeornithomimus)
Aepyornithomimus
דרומיסיומימוס (Dromiceiomimus)
גלימימוס (Gallimimus)
אורניתומימוס (Ornithomimus)
Qiupalong
Rativates
סינואורניתומימוס (Sinornithomimus)
סטרותיומימוס (Struthiomimus)
Tototlmimus
אולאנגום

| --- | --- |
מרכז העיר
מרכז העיר
 מדינה:  מונגוליה מונגוליה
 איימאג:   אובס
 תאריך ייסוד:  1686
 שטח:  138 קמ"ר
 גובה:  931 מטרים
 אוכלוסייה:  ‏
  ‑ בעיר:  22,300 (2008)
 קואורדינטות:  49°59′00″N 92°04′00″E﻿ / ﻿49.983333333333°N 92.066666666667°E﻿ / 49.983333333333; 92.066666666667 
 אזור זמן:  UTC +7
  מפת מיקום  מפה מפורטת   (למפת מונגוליה מוגדלת) אולן בטור ארדנט דרחאן צ'ויבלסאן מורון חובד אולגי באיינחונגור ארבאיחר רוסיה סיןאולאנגום(למפת מונגוליה רגילה) אולן בטור ארדנט דרחאן צ'ויבלסאן מורון חובד אולגי באיינחונגור ארבאיחר רוסיה סיןאולאנגום  he tabBackground:;tabBorder:#aaa;defaultTab:0;
אולאנגום (במונגולית: Улаангом) היא בירת האיימאג (מחוז) אובס במונגוליה. העיר ממוקמת כ-120 קילומטר דרומית לגבולה של מונגוליה עם רוסיה, בקרבת אגם אובס נור, וכ-1,100 ק"מ מבירת המדינה אולן בטור.
העיר הוקמה בסוף המאה ה-17, ב-1871 נבנה בעיר מקדש בודהיסטי. בשנת 2000 התגוררו בעיר 26,319 תושבים, ב-2006 התגוררו בעיר 23,000 תושבים, בסוף 2008 התגוררו בעיר 22,300 תושבים.[דרושים מקורות]
אולאפור יוהאנסון

אולאפור יוהאנסון (באיסלנדית: Ólafur Jóhannesson;‏ 1 במרץ 1913 - 20 במאי 1984) היה ראש ממשלת איסלנד בשתי קדנציות בלתי-עוקבות בשנות ה-70. בשנים 1979-1968 הוא כיהן גם כיו"ר המפלגה הפרוגרסיבית (מפלגת מרכז-ימין).